钦定古今图书集成/明伦汇编/官常典/第538卷 > 薛斌
## 钦定古今图书集成/明伦汇编/官常典/第538卷 > 薛斌

按《明外史》本传：“斌，蒙古人，本名脱欢。父薛台，洪武中
归附，赐姓薛，累官燕山右护卫指挥佥事。斌嗣职，从
起兵，累迁都督佥事。从北征有功，进同知。永乐十八
年，封永顺伯，禄九百石，世指挥使。斌卒，子寿童方五
岁，从父贵引见。仁宗立，命嗣伯，赐名绶。长骁勇善战。
正统十四年秋，与成国公朱勇等遇寇于鹞儿岭，军”
败，弦断矢尽，犹持空弓击贼。贼怒，支解之。既而知其
本蒙古人也，曰：“此吾同类，宜勇健若此。”相与哭之。谥
武毅。子辅、孙勋并得嗣伯。勋子玺乃嗣指挥使如券。
文贵，本名脱火赤，斌之弟。以舍人从燕王起兵，屡脱
王于险。积官都指挥使。再从北征，进都督佥事。永乐
二十二年封安顺伯，禄九百石。宣德元年进侯，加禄
三百石，予世券。卒，赠滨国公，谥“忠勇。”无子，从子山嗣。